**Noi niciodată nu vom fi ca fraţii**

*Lucia Stefanovici*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noi niciodată nu vom fi ca fraţii.

Aprinse inimi, de-ar putea să şadă

Ca roua limpede, de dimineaţă,

Sub ochii încă închişi, sfântă pomadă.

Dar gândurile-n poală ce cântăresc amarnic

Sfioase catedrale învăluite-n ceaţă

Şi suie nebuneşte spre-un sâmbure năvalnic

Mânate de nevoia de-a căuta o faţă,

Aievea n-or minţi, aievea-or pune

Credinţa în mai bine fiinţei căpătâi.

Nicicând, chiar de te rog, nu, nu îmi spune

Ce apă e aceasta care mă-neacă acum,

Ce frig lăuntric frige tăcerile dintâi,

Căci niciodată, suflet, noi nu vom fi ca fraţii.